เอกสารแนบ 4

รายงานของคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท ผลิตภัณฑ์คอนกรีตชลบุรี จำกัด (มหาชน)
ประกอบด้วยกรรมการอิสระจำนวน 3 ท่านซึ่งเป็นผู้ทรงคุณวุฒิ มีความเป็นอิสระ
มีความรู้ความสามารถและประสบการณ์ซึ่งจะสนับสนุนให้คณะกรรมการตรวจสอบมีการปฏิบัติหน้าที่ได้อย่างมีประสิทธิภาพและความเป็นอิสระ
โดยมีนายแพทย์ชาตรี ตันติยวรงค์ เป็นประธานคณะกรรมการตรวจสอบ นายปรีชา รัทยานนท์
และนางสาวสุธีรา ลาภสมบุญกมล เป็นกรรมการตรวจสอบ
คณะกรรมการตรวจสอบได้ปฏิบัติหน้าที่ตามความรับผิดชอบที่ได้รับมอบหมายจากคณะกรรมการบริษัทและกฎบัตรของคณะกรรมการตรวจสอบที่กำหนดไว้

ในปี 2561 คณะกรรมการตรวจสอบมีการประชุมทั้งสิ้น 4 ครั้ง
โดยกรรมการตรวจสอบทุกท่านได้เข้าร่วมประชุมตามรายละเอียดดังนี้

นายแพทย์ชาตรี ตันติยวรงค์ ประธานคณะกรรมการตรวจสอบ จำนวนครั้งที่เข้าร่วมประชุม 4 / 4
ครั้ง

นายปรีชา รัทยานนท์ กรรมการตรวจสอบ จำนวนครั้งที่เข้าร่วมประชุม 4 / 4 ครั้ง

นางสาวสุธีรา ลาภสมบุญกมล กรรมการตรวจสอบ จำนวนครั้งที่เข้าร่วมประชุม 4 / 4 ครั้ง

นอกจากนี้คณะกรรมการตรวจสอบได้เชิญฝ่ายบริหาร ผู้สอบบัญชี ฝ่ายตรวจสอบภายใน
เข้าร่วมประชุมด้วยตามความเหมาะสม คณะกรรมการตรวจสอบได้ดำเนินการพิจารณาเรื่องต่าง ๆ
โดยมีประเด็นและสาระสำคัญดังนี้

1.  พิจารณาและสอบทานการจัดทำรายงานทางการเงินรายไตรมาส
    และรายงานทางการเงินประจำปี 2561
    ของบริษัทฯและบริษัทย่อยให้มีการปฏิบัติตามมาตรฐานการบัญชีและมาตรฐานการรายงานทางการเงินที่ออกและปรับปรุงใหม่โดยสภาวิชาชีพบัญชีฯ
    ประกาศและมีผลบังคับใช้แล้วทุกฉบับ
    รวมทั้งมีการเปิดเผยข้อมูลที่สำคัญและจำเป็นต่อการตัดสินใจของผู้ใช้รายงานทางการเงินอย่างถูกต้องครบถ้วน
    เพียงพอ และทันต่อเวลา

2.  สอบทานให้บริษัทฯ ปฏิบัติตามกฎหมาย
    ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ และ/หรือ
    ตลาดหลักทรัพย์แห่งประเทศไทย
    รวมถึงกฎหมายอื่นที่เกี่ยวข้องและมีผลบังคับใช้กับธุรกิจของบริษัทอย่างถูกต้อง ครบถ้วน

3.  สอบทานรายการระหว่างกันระหว่างบริษัทฯกับผู้ถือหุ้นของบริษัทฯ กับบริษัทย่อย
    และกับบริษัทที่เกี่ยวข้องกัน
    เพื่อให้มั่นใจว่ารายการระหว่างกันดังกล่าวเป็นรายการที่ดำเนินการตามเงื่อนไขทางการค้าปกติ
    ไม่มีการถ่ายเทผลประโยชน์ใด ๆ และเป็นไปเพื่อประโยชน์สูงสุดของบริษัทฯ

4.  สอบทานให้บริษัทฯ และบริษัทย่อยมีระบบการควบคุมภายใน การตรวจสอบภายใน ที่เหมาะสม
    โปร่งใส และมีประสิทธิผล
    โดยติดตามผลการปฏิบัติงานของฝ่ายตรวจสอบภายในให้ปฏิบัติหน้าที่ตามมาตรฐานวิชาชีพด้วยความเป็นอิสระ
    มีประสิทธิภาพและให้คำแนะนำเพื่อให้มีการปฏิบัติงานเป็นไปตามกฎ ระเบียบ
    ข้อบังคับและนโยบายที่บริษัทฯ ได้

กำหนดไว้
รวมถึงการให้ความมั่นใจอย่างสมเหตุสมผลในการประเมินได้ว่าระบบการควบคุมภายในของบริษัทฯ
มีอยู่อย่างเพียงพอ และเหมาะสมตลอดปี 2561

5.  สอบทานความเพียงพอและเหมาะสมของระบบการบริหารความเสี่ยงทั่วทั้งบริษัทฯ
    ตามกรอบการบริหารความเสี่ยงของ COSO Enterprise Risk Management –
    Integrate Framework ประกอบด้วยความเสี่ยงด้านกลยุทธ์ ความเสี่ยงด้านการเงิน
    ความเสี่ยงด้านการบริหารจัดการและปฏิบัติการ ความเสี่ยงด้านกฎหมายและระเบียบข้อบังคับ
    รวมถึงความเสี่ยงจากข้อบังคับที่เกี่ยวข้องกับสิ่งแวดล้อม
    ภาพลักษณ์และการมีส่วนร่วมกับชุมชนและสิ่งแวดล้อม

6.  ส่งเสริมและกำกับให้บริษัทฯปฏิบัติงานตามหลักการกำกับดูแลกิจการที่ดีคณะกรรมการฯ
    ได้ประเมินการปฏิบัติตามหลักการกำกับดูแลกิจการที่ดีของบริษัทจดทะเบียนในตลาดหลักทรัพย์แห่งประเทศไทย
    สรุปได้ว่าในปี 2561 บริษัทฯ ได้ปฏิบัติตามหลักการกำกับดูแลกิจการที่ดีอย่างต่อเนื่องทั้ง 8
    ด้าน ประกอบด้วย ด้านสิทธิของผู้ถือหุ้น และการปฏิบัติต่อผู้ถือหุ้นอย่างเท่าเทียมกัน
    ด้านบทบาทของผู้มีส่วนได้เสีย ด้านการเปิดเผยข้อมูลและความโปร่งใส
    ด้านความรับผิดชอบของคณะกรรมการ ด้านการควบคุมภายในและการบริหารความเสี่ยง
    ด้านการป้องกันการขัดแย้งทางผลประโยชน์ ด้านจริยธรรมในการดำเนินธุรกิจและจรรยาบรรณ
    และด้านนโยบายต่อต้านการทุจริต ทั้งนี้บริษัทฯ
    มีการกำหนดนโยบายตามหลักการกำกับดูแลกิจการที่ดีเรื่องการป้องกันความขัดแย้งทางผลประโยชน์
    การดูแลการใช้ข้อมูลภายใน การกำหนดค่าตอบแทนผู้สอบบัญชี
    และการสร้างความสัมพันธ์ที่ดีกับผู้ลงทุน ทั้งนี้คณะกรรมการฯ
    ได้พิจารณาทบทวนปรับปรุงนโยบายและแนวปฏิบัติการกำกับดูแลกิจการที่ดีเพื่อความยั่งยืนของบริษัทฯ
    ตามที่สำนักงานคณะกรรมการกำกับหลักทรัพย์และตลาดหลักทรัพย์ได้กำหนดและประกาศใช้ในปี
    2561 ซึ่งบริษัทฯ ได้ถือปฏิบัติแล้วอย่างเพียงพอและมีประสิทธิผลในทุกข้อกำหนด
    นอกจากนี้ยังได้กำหนดแผนให้บริษัทฯมีการปรับปรุงและพัฒนาอย่างต่อเนื่อง

7.  พิจารณาสอบทานจริยธรรมธุรกิจ ( Code of Conduct ) และข้อพึงปฏิบัติของกรรมการ
    ผู้บริหารและพนักงานของบริษัท

8.  ส่งเสริมและกำกับให้กรรมการ
    ผู้บริหารและพนักงานของบริษัทฯปฏิบัติงานตามนโยบายต่อต้านการทุจริตและคอร์รัปชั่น ( Anti
    – Corruption Policy )

9.  ส่งเสริมและกำกับให้บริษัทฯปฏิบัติงานตามมาตรฐานความปลอดภัยและดูแลรักษาสภาพแวดล้อมที่ดีของโรงงานผลิตสินค้า
    ตลอดจนชุมชนและสังคมรอบด้าน

10. พิจารณาคัดเลือก เสนอแต่งตั้งผู้สอบบัญชีประจำปี 2561
    และเสนอค่าตอบแทนที่เหมาะสมกับการปฏิบัติหน้าที่และความรับผิดชอบให้กับบริษัท เอ็ม อาร์
    แอนด์ แอสโซซิเอท จำกัด

11. พิจารณาคัดเลือก เสนอแต่งตั้งผู้ตรวจสอบภายในประจำปี 2561
    และเสนอค่าตอบแทนที่เหมาะสมกับการปฏิบัติหน้าที่และความรับผิดชอบให้กับบริษัท สมาร์ท
    คอนซัลติ้ง แอนด์ เซอร์วิสเซส จำกัด

คณะกรรมการตรวจสอบ ได้ติดตามการดำเนินงานของบริษัทฯในปี 2561 ตามขอบเขต อำนาจ
หน้าที่และความรับผิดชอบที่ได้รับมอบหมาย
โดยมีความเห็นว่าบริษัทฯได้จัดทำรายงานทางการเงินอย่างถูกต้องในสาระสำคัญตามมาตรฐานการบัญชีและมาตรฐานการรายงานทางการเงิน
มีการเปิดเผยข้อมูลรายการระหว่างกันหรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีระบบการควบคุมภายในและการตรวจสอบภายใน
รวมถึงการบริหารความเสี่ยงที่เหมาะสมกับสภาพของธุรกิจ
มีการปฏิบัติตามกฎหมายข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รวมถึงตลาดหลักทรัพย์แห่ง

ประเทศไทยและกฎหมายที่เกี่ยวข้องอย่างถูกต้อง ครบถ้วน
รวมถึงได้ปฏิบัติตามหลักการกำกับดูแลกิจการที่ดีของบริษัทจดทะเบียนในตลาดหลักทรัพย์แห่งประเทศไทย

[]

( นายแพทย์ชาตรี ตันติยวรงค์ )

ประธานคณะกรรมการตรวจสอบ

28 กุมภาพันธ์ 2562